钦定古今图书集成/明伦汇编/官常典/第550卷 > 刘遐
## 钦定古今图书集成/明伦汇编/官常典/第550卷 > 刘遐

按《晋书》本传，“遐字正长，广平易阳人也。性果毅，便弓
马，开豁勇壮。值天下大乱，遐为坞主，每击贼，率壮士
陷坚摧锋，冀方比之张飞、关羽。乡人冀州刺史邵续
深器之，以女妻焉，遂壁于河济之间，贼不敢逼。遐间
道遣使受元帝节度，朝廷嘉之，玺书慰勉，以为龙骧
将军、平原内史。建武初，元帝令曰：‘遐忠勇果毅，义诚
可嘉’。”以遐为下邳内史，将军如故。初，沛人周坚，一名
抚，与同郡周默因天下乱，各为坞主，以寇抄为事。默
降祖逖，抚怒，遂袭杀默，以彭城叛。石勒遣骑援之。诏
遐领彭城内史，与徐州刺史蔡豹、太山太守徐龛共
讨抚，战于寒山，抚败走。诏徙遐为临淮太守。徐龛复
反，事平，以遐为北中郎将、兖州刺史。太宁初，自彭城
移屯泗口。王含反，遐与苏峻俱赴京都。含败，随丹阳
尹温峤追含至于淮南，遐颇放兵掳掠。峤曰：“天道助

徐州刺史、假节，代王邃镇淮阴。咸和元年卒，追赠安
北将军。子肇，年幼，成帝以徐州授郄鉴，以郭默为北
中郎将，领遐部曲。遐妹夫田防及遐故将史迭、卞咸、
李龙等不乐他属，共立肇，袭遐故位以叛。成帝遣郭
默等率诸郡讨之。默等始上道，而临淮太守刘矫率
将士数百掩袭遐营，迭等迸走，斩田防及督护卞咸
等，追斩迭龙于下邳，传首诣阙。遐母妻子、参佐将士，
悉还建康。遐妻骁勇有父风。遐尝为石季龙所围，妻
单将数骑，拔遐出于万众之中。及田防等欲为乱，遐
妻止之，不从，乃密起火，烧甲杖都尽。肇袭爵。